Տիգրան Թուլեյն

Տիգրան Թուլեյն (, իսկական անունը՝ Ջոն Տիգրան Ութիջյան, ), անգլիահայ դերասան, պատմող և թատերագիր։ Նա կատարել է Մաքսի հրավիրյալ կրկնվող դերը NBC-ի «Սև ցուցակ» հեռուստասերիալում (2013-2021) և նկարահանվել է «Ջի Այ Ջո. վրեժխնդրություն» (2013), «Սև ասպետ» (2001) և «Արդարադատության որոնում» (2011) ֆիլմերում։ 2021-2022 թվականներին նա հանդես է եկել Մանսեայի հրավիրյալ դերով AMC-ի «Քայլող մեռյալները» հեռուստասերիալի վերջին եթերաշրջանում։

Վաղ տարիներ 
Ջոն Տիգրան Ութիջյանը ծնվել է Լոնդոնում (Անգլիա)։ Տիգրանը մեծացել է Մերձավոր Արևելքում, Կարիբյան ավազանում և ԱՄՆ-ում, քանի որ նրա ընտանիքը հետևել է հոր բժշկական կարիերային։ Պատանեկան տարիները Փենսիլվանիայի Փիթսբուրգ քաղաքում անցկացնելուց հետո, 1970-ական թվականների կեսերին նա տեղափոխվել է Լոնդոն՝ իր հետաքրքրությունները հետապնդելու համար։ 1976 թվականին նա միայն մեկ համերգի ընթացքում Madness սկա-խմբի գլխավոր վոկալիստ էր, երբ նրանք առաջին անգամ ստեղծվեցին որպես North London Invaders։ Այդ ժամանակ էլ նա վերցրեց Թուլեյն բեմական անունը, երբ գրանցվեց Equity-ում։

Կարիերա 
Թուլեյնը 1980-ական թվականներին աշխատել է բրիտանական թատրոնում և հեռուստատեսությունում, երբեմն հյուրախաղերով հանդես է եկել Փարիզում (Ֆրանսիա), Խորվաթիայում, Հունաստանում և Ամերիկայի Միացյալ Նահանգներում։

1982 թվականին Թուլեյնն աշխատել է Շոտլանդիայի Գլազգո քաղաքի Քաղաքացիական թատրոնում։ 1983 թվականին նա հայտնվել է երկրորդ թատերախմբում՝ Շեքսպիրի «Հենրի VI»-ի բոլոր երեք մասերում, որպես BBC Television Shakespeare նախագծի մի մաս։

1985-1986 թվականներին Իեն Մակկելլենի և Էդվարդ Փեթերբրիջի հիմնադրած McKellen-Petherbridge խմբի կազմում ելույթ է ունեցել Ազգային արքունական թատրոնում։ Խմբի կազմում նա խաղացել է Անտոն Չեխովի «Բալի այգին», Ռիչարդ Բրինսլի Շերիդանի «Քննադատը» և Ջոն Ուեբստերի «Դքսուհի Մալֆի» բեմադրություններում։

1990-ական թվականների սկզբին Թուլեյնը տեղափոխվել է Ատլանտա (Ջորջիա, ԱՄՆ)՝ աշխատելու Atlanta Shakespeare Company ընկերության հետ, որտեղ մնացել է մոտ 8 տարի՝ որպես դերասան և ռեժիսոր։ 

1980-ական թվականների սկզբին Թուլեյնը սկսել էր նկարահանվել կինոյում և հեռուստատեսությունում, և ի վերջո նա տեղափոխվեց Նյու Յորք՝ մեծացնելու իր կարիերայի հնարավորությունները։ Բացի կինոյում աշխատելուց, նա շարունակեց ակտիվորեն աշխատել նաև թատրոնում և որպես մենակատար դերասան։

Մարգարետ Ջեֆերսոնը Բերտոլդ Բրեխտին նվիրված «Կուրաժ մայրիկն ու նրա երեխաները» 2004 թվականին գրված գրախոսության մեջ մեջբերում է Թուլեյնի բարոյականության մասին ասված խոսքերը.

Թուլեյնը նաև հնչյունավորում է և կարդում է ձայնային գրքեր՝ 2012 թվականին թողարկելով Հոմերոսի «Իլիականը» և 2013 թվականին՝ Սայմոն Գրինի «Խմել կեսգիշերային գինին»։

2015 թվականին նա խաղացել է Լեխ Չոինսկիի դերը CBS-ի «Վերադարձ» քրեական դրամայի 5-րդ եթերաշրջանի 20-րդ՝ «Կապույտ արյուն» դրվագում։

2021 թվականի վերջին և 2022 թվականի սկզբին նա հանդես է եկել Մանսեայի հրավիրյալ դերով AMC-ի «Քայլող մեռյալները» հեռուստասերիալի վերջին եթերաշրջանում։

Աշխատություններ 
2014 թվականի ապրիլին Նյու Յորքի Stage Left ստուդիայում բացվել է Թուլեյնի շեքսպիրյան «Անտոնիո և Շայլոկ. հրեշներ» ադապտացիան, որը լավ է ընդունվել քննադատների կողմից։

 Անտոնիո և Շայլոկ. հրեշներ (, 2014)
 Ապոլոնի դիմակը ()
 Շայլոկ ()
 Վայրի և սարսափելի մեծություն (, 2014)
 Արդարադատության որոնում (, 2011)

Ծանոթագրություններ

Արտաքին հղումներ 

 Տիգրան Թուլեյնի պիեսները
 
 Տիգրան Թուլեյնի էջը «Կինոպոիսկ» կայքում

Անգլիացի դրամատուրգներ
Ապրող անձինք
Բրիտանահայ դերասաններ
Ամերիկահայ դերասաններ
Բրիտանահայ գրողներ
Ամերիկահայ գրողներ
Բեմական կեղծանուններ